Ambiguity In Ghamidi Sahab's Definition Of Polytheism (Shirk)
اپ جب کسی کو حاکم مانتے ہیں تو اب اگلا تقاضا اس کی اطاعت کا ہوتا ہے جس کے لیے آپ تیار ہوتے ہیں۔ آپ جب کسی سے محبت کرتے ہیں تو اس کے اظہار کے لیے کچھ کام کرتے ہیں۔ اسی طرح جب آپ کسی کو خدا مانتے ہیں چاہے کسی پتھر ہی کو خدا مان لیں تو اگلا تقاضا اس کی عبادت کا پیدا ہوتا ہے۔ یہی وجہ ہے کہ شجر حجر جانور جس کو بھی خدا مانا گیا اس کہ عبادت کی گئی۔ نظریہ اور عمل یہ دو مختلف پہلو ہیں۔ غامدی صاحب کی تعریف میں نظریے کے پر مشتمل ہے۔ سورہ اخلاص جسے توحید کا خلاصہ کہتے ہیں وہاں بھی نظریے تک محدود رہ کر توحید کی تعریف کی گئی ہے۔
آپ کہتی ہیں غامدی صاحب نے دو لائن میں شرک کی تعریف سمیٹ دی ہے جس کے لیے دوسرے لوگ کئی صفات لکھتے ہیں۔ ایسا نہیں ہے دوسرے لوگ بھی ایسے ہی مختصر تعریف کرتے ہیں اور کئی صفات کو لکھنے کی ضرورت نہیں ہوتی بس اتنا کہہ دینا کافی ہوتا ہے کہ خدا کی ذات میں ، اس کی عبادت میں اور اس کی کسی بھی صفت میں اس کا ہمسر ٹھہرانا شرک ہے۔
خلق و امر میں شراکت شرک کی حقیقت کو بیان کرتا ہے جس کے لیے پھر دیگر خدائی صفات متعلق کی جاتی ہیں۔ اس طرح بیان کرنے کا فائدہ یہ ہے کہ شرک کی حقیقت بھی واضح ہو جاتی ہے اور جامعیت بھی حاصل ہو جاتی ہے۔